Tilkoma Dýrafjarðarganga hefur breytt mörgu fyrir Vestfirðinga. Meðal þess sem hefur breyst er starfsemi Heilbrigðisstofnunar Vestfjarða, þar sem ekki þarf lengur að keyra meira en 400 kílómetra á milli starfsstöðva.
Í vetur er í fyrsta skipti opið um Dýrafjarðargöng og Dynjandisheiði á milli sunnanverðra og norðanverðra Vestfjarða og því ekki þörf á að keyra meira en 400 kílómetra leið til að komast þar á milli að vetrinum. Gylfi Ólafsson, forstjóri Heilbrigðisstofnunar Vestfjarða, segir að með þessu ljúki sameiningarferli stofnunarinnar sem hófst fyrir sjö árum þegar Patreksfjörður og Ísafjörður voru sameinaðir.
Síðan hafa verið 440 kílómetrar á milli á veturnar, en þetta gjörbreytir þeirri stöðu núna. Núna getur samstarfið farið að byrja fyrir alvöru.
Nú séu reglubundnar ferðir á milli starfsstöðvanna og samskipti starfsfólks hafi aukist og auðveldara sé að manna stöður. Þá skili þetta sér í bættri þjónustu, einkum fyrir sunnanverða Vestfirði.
Talsvert af þeirri þjónustu sem við veitum á Ísafirði en höfum ekki vegna smæðar samfélagsins á sunnanverðu svæðinu. Að það sé hægt að veita hana líka á sunnanverðu svæðinu. Ég er þá að vísa til geðtímis, ljósmæðraþjónustu og rannsókna, blóðrannsókna og annarrar þjónustu.
Þegar stofnunin sameinaðist hér áður fluttust störf og miðlæg þjónusta frá Patreksfirði til Ísafjarðar.
Það er okkar hlutverk að sýna að þetta sé til þess að bæta þjónustuna og auka öryggið eins og markmiðið var með aðgerðinni til þess að byrja með.